techiaith/cofnodycynulliad_en-cy huggingface dataset:
English: The Welsh Government's armed forces covenant annual report, published in May, sets out the actions we are taking to support veterans in Wales, in employment, education, health and in housing.
Welsh: Mae adroddiad blynyddol cyfamod y lluoedd arfog Llywodraeth Cymru, a gyhoeddwyd ym mis Mai, yn nodi'r camau yr ydym ni'n eu cymryd i gefnogi cyn-filwyr yng Nghymru, o ran cyflogaeth, addysg, iechyd a thai.
English: Thank you for that answer, First Minister. I welcome the publication of that report and the action that's been taken by the Welsh Government to date. As you will know, it was Armed Forces Day on Saturday and there were communities across the UK and, indeed, across Wales that were celebrating and commemorating the contribution of the armed forces to the nation. And on Monday last week, I held an event to commemorate and mark reservists in the armed forces community, many of whom work in the Welsh Government and other public sector organisations. I was very pleased that the Welsh Government's Minister for the armed forces attended that event. Will you join me in commemorating and thanking the men and women of the armed forces here in Wales for the contribution that they make, and can you tell us whether any further progress has been made by your Government on promoting the opportunities that being part of the reserved forces can bring to their employers, and in addition give us an update on your consideration of a guaranteed interview scheme for veterans in the future?
Welsh: Diolch am yr ateb yna, Prif Weinidog. Rwy'n croesawu cyhoeddiad yr adroddiad hwnnw a'r camau a gymerwyd gan Lywodraeth Cymru hyd yn hyn. Fel y gwyddoch, roedd hi'n ddiwrnod y Lluoedd Arfog ddydd Sadwrn ac roedd cymunedau ledled y DU ac, yn wir, ledled Cymru a oedd yn dathlu ac yn coffáu cyfraniad y lluoedd arfog i'r genedl. A dydd Llun yr wythnos diwethaf, cynhaliais ddigwyddiad i goffáu a nodi milwyr wrth gefn yng nghymuned y lluoedd arfog, y mae llawer ohonyn nhw yn gweithio yn Llywodraeth Cymru a sefydliadau eraill yn y sector cyhoeddus. Roeddwn i'n falch iawn bod Gweinidog y lluoedd arfog Llywodraeth Cymru yn bresennol yn y digwyddiad hwnnw. A wnewch chi ymuno â mi i goffáu a diolch i wŷr a gwragedd y lluoedd arfog yma yng Nghymru am y cyfraniad y maen nhw'n ei wneud, ac a allwch chi ddweud wrthym ni a oes unrhyw gynnydd pellach wedi ei wneud gan eich Llywodraeth o ran hyrwyddo'r cyfleoedd y gall bod yn rhan o'r lluoedd arfog wrth gefn eu cynnig i'w cyflogwyr, a hefyd a allwch chi roi'r wybodaeth ddiweddaraf i ni am eich ystyriaeth o gynllun sicrhau cyfweliad i gyn-filwyr yn y dyfodol?
English: I thank the Member for those important points. I thank him for his recognition of the actions that the Welsh Government has taken and for the continued interest that he takes always in these matters. Of course, Llywydd, I recognise the contribution that reservists make to our armed forces. Many of us will know people who take part in the reserve forces. I have, in my own office, somebody who has time given to them to go and help in the way that they do. So, very good to see the event that was held here - glad that the Welsh Government was represented at it, and very pleased to add my thanks to those people who give their time and their commitment to being reservists for the armed forces. As far as the guaranteed interview scheme is concerned, and I know the Member raised this with me some weeks ago, he'll be pleased, I know, to know that a number of local authorities in Wales - Newport and Torfaen, for example - have already implemented a guaranteed interview scheme. I expect to have legal and other advice on this matter before the end of this Assembly term, as a result of the conversation we had here some weeks ago. As soon as I've had a chance to consider that advice, and if there are any further moves that we can make in that direction, I'll make sure that I write to the Member to give him an update on those matters.
Welsh: Diolchaf i'r Aelod am y pwyntiau pwysig yna. Diolchaf iddo am ei gydnabyddiaeth o'r camau y mae Llywodraeth Cymru wedi eu cymryd ac am y diddordeb parhaus y mae bob amser yn ei gymryd yn y materion hyn. Wrth gwrs, Llywydd, rwy'n cydnabod y cyfraniad y mae milwyr wrth gefn yn ei wneud i'n lluoedd arfog. Bydd llawer ohonom ni'n adnabod pobl sy'n cymryd rhan yn y lluoedd wrth gefn. Mae gen i, yn fy swyddfa fy hun, rywun y rhoddir amser iddo i fynd i helpu yn y ffordd y maen nhw'n ei wneud. Felly, mae'n dda iawn gweld y digwyddiad a gynhaliwyd yn y fan yma - rwy'n falch bod Llywodraeth Cymru wedi ei chynrychioli ynddo, ac yn falch iawn o ychwanegu fy niolch i'r bobl hynny sy'n rhoi o'u hamser a'u hymrwymiad i fod yn filwyr wrth gefn i'r lluoedd arfog. O ran y cynllun sicrhau cyfweliad, a gwn fod yr Aelod wedi codi hyn gyda mi rai wythnosau yn ôl, bydd yn falch, rwy'n gwybod, o glywed bod nifer o awdurdodau lleol yng Nghymru - Casnewydd a Thorfaen, er enghraifft - eisoes wedi cyflwyno cynllun sicrhau cyfweliad. Rwy'n disgwyl cael cyngor cyfreithiol a chyngor arall ar y mater hwn cyn diwedd tymor y Cynulliad hwn, o ganlyniad i'r sgwrs a gawsom yn y fan yma rai wythnosau yn ôl. Cyn gynted ag y byddaf wedi cael cyfle i ystyried y cyngor hwnnw, ac os oes unrhyw gamau pellach y gallwn ni eu cymryd i'r cyfeiriad hwnnw, byddaf yn gwneud yn siŵr fy mod i'n ysgrifennu at yr Aelod i roi'r wybodaeth ddiweddaraf iddo am y materion hynny.
English: First Minister, while I commend your Government's commitment to the armed forces covenant, Wales still continues to let down its veterans. One of my constituents has been refused access to a rehabilitation centre in England specifically designed to deal with his losing a limb, along with his post-traumatic stress disorder, during active service. So, First Minister, will you ensure that our veterans receive the best available treatment - regardless of where the service is provided in the UK - that best meets their needs? Diolch.
Welsh: Prif Weinidog, er fy mod i'n cymeradwyo ymrwymiad eich Llywodraeth i gyfamod y lluoedd arfog, mae Cymru'n dal i siomi ei chyn-filwyr. Gwrthodwyd mynediad i un o'm hetholwyr i ganolfan adsefydlu yn Lloegr sydd wedi ei chynllunio'n benodol i ymdrin â cholli braich neu goes, ynghyd â'i anhwylder straen wedi trawma, yn ystod gwasanaeth gweithredol. Felly, Prif Weinidog, a wnewch chi sicrhau bod ein cyn-filwyr yn cael y driniaeth orau sydd ar gael - ni waeth ym mha le y darperir y gwasanaeth yn y DU - sy'n diwallu eu hanghenion orau? Diolch.
English: Well, Llywydd, that is exactly what we would expect to happen, but clinicians make these decisions, not politicians, and it is right that clinicians provide that advice to individuals as to where, in exactly the way that Caroline Jones has said, individuals are able to receive the best treatment for their needs. I don't, of course, know the details of the individual case, but I am absolutely certain that the decisions, which ought to be in line with the policy that was outlined, are made by people who have the necessary clinical expertise to provide the right advice to patients, wherever those patients come from and whatever their backgrounds.
Welsh: Wel, Llywydd, dyna'n union y byddem ni'n disgwyl iddo ddigwydd, ond clinigwyr sy'n gwneud y penderfyniadau hyn, nid gwleidyddion, ac mae'n iawn bod clinigwyr yn rhoi'r cyngor hwnnw i unigolion o ran ble, yn union fel y dywedodd Caroline Jones, y gall unigolion gael y driniaeth orau ar gyfer eu hanghenion. Nid wyf i, wrth gwrs, yn ymwybodol o fanylion yr achos unigol, ond rwy'n gwbl sicr bod y penderfyniadau, a ddylai fod yn unol â'r polisi a amlinellwyd, yn cael eu gwneud gan bobl sydd â'r arbenigedd clinigol angenrheidiol i ddarparu'r cyngor cywir i gleifion, o ble bynnag y daw'r cleifion hynny a beth bynnag fo'u cefndir.
English: I thank the Member for that. Improving air quality to support health, biodiversity and environmental improvements in Islwyn and across Wales is a priority for the Welsh Government. This autumn, we will consult on a draft clean air plan for Wales, and that plan will set out cross-Government and sectoral actions required to reduce air pollution.
Welsh: Diolchaf i'r Aelod am hynna. Mae gwella ansawdd aer i gynorthwyo gwelliannau iechyd, bioamrywiaeth ac amgylcheddol yn Islwyn a ledled Cymru yn flaenoriaeth i Lywodraeth Cymru. Yn ystod hydref eleni, byddwn yn ymgynghori ar gynllun aer glân drafft i Gymru, a bydd y cynllun hwnnw'n nodi'r camau y mae angen eu cymryd ar draws y Llywodraeth a'r sectorau i leihau llygredd aer.
English: Thank you. As the Assembly Member for Islwyn, can I welcome the determined, hard work of both the Welsh Labour Government and the Welsh Labour-run county borough in working together to combat the negative effects of nitrogen dioxide pollution on the A472 at Hafodyrynys? Only recently, a resident of the affected street, Mr Martin Brown, visited one of my advice surgeries with the local Labour councillor for Crumlin, Carl Thomas, to hear the latest news. So, First Minister, can you outline for the people of Islwyn further how the Welsh Labour Government's clean air budget and its strong commitment to ensuring that Islwyn residents enjoy healthy levels of air quality has enabled the Government to work with the local council and, in doing so, ensure that residents living in the worst-affected houses on Woodside Terrace will be duly compensated for their properties to ensure that they do not suffer any financial hardship as a result of the actions that need to be taken? And, finally, First Minister, what does this action say about how close partnership working between Welsh and local government can transform people's lives as we continue the fight against the ever-negative impacts of pollution?
Welsh: Diolch. Fel yr Aelod Cynulliad dros Islwyn, a gaf i groesawu'r gwaith caled a phenderfynol gan Lywodraeth Lafur Cymru a'r fwrdeistref sirol a arweinir gan Lafur Cymru wrth gydweithio i fynd i'r afael ag effeithiau negyddol llygredd nitrogen deuocsid ar y A472 yn Hafodyrynys? Yn ddiweddar iawn, ymwelodd Mr Martin Brown, sy'n byw ar y stryd dan sylw, ag un o'm cymorthfeydd gyda'r cynghorydd Llafur lleol dros Grymlyn, Carl Thomas, i glywed y newyddion diweddaraf. Felly, Prif Weinidog, a allwch chi amlinellu i bobl Islwyn ymhellach sut y mae cyllideb aer glân Llywodraeth Lafur Cymru a'i hymrwymiad cryf i sicrhau bod trigolion Islwyn yn mwynhau lefelau iach o ansawdd aer wedi galluogi'r Llywodraeth i weithio gyda'r cyngor lleol a, thrwy wneud hynny, sicrhau y caiff trigolion sy'n byw yn y tai yr effeithiwyd arnynt waethaf ar Woodside Terrace eu digolledu'n briodol am eu heiddo i sicrhau na fyddan nhw'n dioddef unrhyw galedi ariannol o ganlyniad i'r camau y mae angen eu cymryd? Ac, yn olaf, Prif Weinidog, beth mae'r camau hyn yn ei ddweud am y modd y gall gwaith partneriaeth agos rhwng Llywodraeth Cymru a llywodraeth leol weddnewid bywydau pobl wrth i ni barhau'r frwydr yn erbyn effeithiau negyddol parhaus llygredd?
English: Llywydd, I want to thank Rhianon Passmore. She, of course, is speaking on behalf of her residents at Hafodyrynys and at Woodside Terrace. This is well-known as an area where air-quality improvement is urgently needed. The Member will be pleased, I know, to hear that Caerphilly County Borough Council submitted, in line with the timescale set out by my colleague Lesley Griffiths, their plan for dealing with the negative effects of nitrogen dioxide pollution at that location. The plan of the county borough council is now with the Welsh Government. We will follow the path that we have set out with the county council; that is to say that their plan will be submitted to an independent scrutiny panel. That panel will report to the Minister before the end of this month and, in line with the letter that the Minister sent to Caerphilly County Borough Council on 9 April, we repeat our commitment that, if the measures proposed by the county council stand up to that scrutiny, then we will make adequate funding available to the county borough council to enable them to implement their plan. And that funding will come from the £20 million clean air fund that this Government has established.
Welsh: Llywydd, hoffwn i ddiolch i Rhianon Passmore. Mae hi, wrth gwrs, yn siarad ar ran ei thrigolion yn Hafodyrynys ac yn Woodside Terrace. Mae hon yn adnabyddus fel ardal lle mae angen gwella ansawdd yr aer ar frys. Gwn y bydd yr Aelod yn falch o glywed bod Cyngor Bwrdeistref Sirol Caerffili wedi cyflwyno, yn unol â'r amserlen a bennwyd gan fy nghyd-Weinidog Lesley Griffiths, eu cynllun ar gyfer ymdrin ag effeithiau negyddol llygredd nitrogen deuocsid yn y lleoliad hwnnw. Mae cynllun y cyngor bwrdeistref sirol gyda Llywodraeth Cymru erbyn hyn. Byddwn yn dilyn y llwybr yr ydym ni wedi ei bennu gyda'r cyngor sir; sy'n golygu y bydd eu cynllun yn cael ei gyflwyno i banel craffu annibynnol. Bydd y panel hwnnw yn adrodd i'r Gweinidog cyn diwedd y mis hwn ac, yn unol â'r llythyr a anfonodd y Gweinidog at Gyngor Bwrdeistref Sirol Caerffili ar 9 Ebrill, rydym yn ailadrodd ein hymrwymiad, sef os bydd y mesurau a gynigir gan y cyngor sir yn gwrthsefyll y gwaith craffu hwnnw, yna byddwn yn sicrhau bod cyllid digonol ar gael i'r cyngor bwrdeistref sirol i'w galluogi i weithredu eu cynllun. A bydd y cyllid hwnnw yn dod o'r gronfa aer glân o £20 miliwn y mae'r Llywodraeth hon wedi ei sefydlu.
English: First Minister, just further to Rhianon Passmore's question, I would fully support the decision by Caerphilly council to buy 23 of the homes worst affected by the air pollution in Hafodyrynys. However, only a few short weeks ago, the council rejected plans to demolish the houses and, instead, pinned their hopes for tackling air pollution on cars getting cleaner and greener in the coming years. Does the First Minister share my concern at the delay in making a decision to demolish these properties caused by Caerphilly council abdicating its responsibilities to people living in this community? Thank you.
Welsh: Prif Weinidog, i ymhelaethu ar gwestiwn Rhianon Passmore, byddwn yn llwyr gefnogi'r penderfyniad gan gyngor Caerffili i brynu 23 o'r cartrefi yr effeithiwyd arnynt waethaf gan y llygredd aer yn Hafodyrynys. Fodd bynnag, dim ond ychydig wythnosau yn ôl, gwrthododd y cyngor gynlluniau i ddymchwel y tai ac, yn hytrach, hoelio eu gobeithion ar gyfer mynd i'r afael â llygredd aer ar geir yn troi'n lanach ac yn wyrddach yn y blynyddoedd i ddod. A yw'r Prif Weinidog yn rhannu fy mhryder ynghylch yr oedi o ran gwneud penderfyniad i ddymchwel y tai hyn a achoswyd gan gyngor Caerffili yn osgoi ei gyfrifoldebau i bobl sy'n byw yn y gymuned hon? Diolch.
English: Llywydd, I haven't seen the detail of the county council's proposals, but there's been no delay in the sense that they were submitted according to the timetable that the Minister had set out, and we have immediately moved to have those plans independently scrutinised. So, we will wait to see what the plans say. We will wait to see what the scrutiny arrangements have to advise us on the quality of those plans, but I wanted to give the local Member - and I give the same assurance to Mohammad Asghar - that, provided those plans do stand up to scrutiny, then funding will not be the barrier to their implementation.
Welsh: Llywydd, nid wyf i wedi gweld manylion cynigion y cyngor sir, ond ni fu unrhyw oedi yn yr ystyr eu bod nhw wedi cael eu cyflwyno yn unol â'r amserlen yr oedd y Gweinidog wedi ei phennu, ac rydym ni wedi symud ar unwaith i wneud y cynlluniau hynny yn destun craffu annibynnol. Felly, byddwn yn aros i weld beth mae'r cynlluniau'n ei ddweud. Byddwn yn aros i weld beth fydd gan y trefniadau craffu i'n cynghori ni ar ansawdd y cynlluniau hynny, ond roeddwn i eisiau rhoi sicrwydd i'r Aelod lleol - a rhoddaf yr un sicrwydd i Mohammad Asghar - nad y cyllid fydd y rhwystr i weithredu'r cynlluniau hynny cyn belled â'u bod yn gwrthsefyll y gwaith craffu.
English: I thank the Member for that. Planning consent is generally required for the material change of building use except where it is already allowed by the use classes Order and permitted development Order. Any application for planning permission must be determined in accordance with the local development plan, unless material considerations indicate otherwise.
Welsh: Diolchaf i'r Aelod am hynna. Mae angen caniatâd cynllunio ar gyfer newid sylweddol i ddefnydd adeilad fel arfer, ac eithrio lle y mae eisoes wedi ei ganiatáu gan y Gorchymyn dosbarthiadau defnydd a'r Gorchymyn datblygu a ganiateir. Mae'n rhaid gwneud penderfyniad ynghylch unrhyw gais am ganiatâd cynllunio yn unol â'r cynllun datblygu lleol, oni bai bod ystyriaethau perthnasol yn nodi fel arall.
English: Thank you. The area I'm interested in is pub closures. We were talking earlier about the issue of bank closures in Wales; another problem afflicting the high street is pub closures. We have had a quarter of pubs closing in Wales in the last 20 years. Now, they have taken some legislative measures relating to this in England with the Localism Act 2011. I have asked questions here before about what plans the Welsh Government has in this area, but I don't appear - or we as a Chamber don't appear - to have heard anything since I last raised the issue in February last year. So, I would be grateful for an update on your thinking.
Welsh: Diolch. Cau tafarndai yw'r pwnc y mae gen i ddiddordeb ynddo. Roeddem ni'n sôn yn gynharach am gau banciau yng Nghymru; problem arall sy'n effeithio ar y stryd fawr yw cau tafarndai. Rydym ni wedi gweld chwarter y tafarndai yng Nghymru yn cau yn yr 20 mlynedd diwethaf. Nawr, maen nhw wedi cymryd rhai camau deddfwriaethol yn gysylltiedig â hyn yn Lloegr gyda Deddf Lleoliaeth 2011. Rwyf i wedi gofyn cwestiynau yn y fan yma o'r blaen ynglŷn â pha gynlluniau sydd gan Lywodraeth Cymru yn y maes hwn, ond nid yw'n ymddangos fy mod i - neu nid yw'n ymddangos ein bod ni fel Siambr - wedi clywed dim ers i mi godi'r mater ddiwethaf ym mis Chwefror y llynedd. Felly, byddwn yn ddiolchgar o gael yr wybodaeth ddiweddaraf am eich syniadau.
English: I thank the Member. I hope I've got some relatively good news for him in relation to his question. As he will know, the Welsh Government commissioned a report from the University of the West of England looking to see whether current use class Orders remain fit for purpose. The report concluded that while in general the Orders continue to discharge the functions for which they have been put in place, there are a number of improvements that could be made to them - in particular, in amending the consolidated use class Order and the permitted development Order. One of the changes that we intend to bring forward next year will be to provide greater protection for pubs. Now, the proposals will seek to ensure that no public house can change its use or be demolished without first obtaining planning permission. And that is a change, because it will mean that there will be a greater level of scrutiny where development proposals would otherwise result in the permanent loss of a community asset, and many of our pubs are very important community assets in towns and villages in Wales. There are a number of other proposals that derive from the work carried out by the University of the West of England. We will bring them together as part of a wider consolidation of planning legislation, and intend to come to the floor of the Chamber next year in order to make those changes to the legislation.
Welsh: Diolchaf i'r Aelod. Rwy'n gobeithio bod gen i newyddion cymharol dda iddo o ran ei gwestiwn. Fel y bydd yn gwybod, comisiynodd Llywodraeth Cymru adroddiad gan Brifysgol Gorllewin Lloegr yn edrych i weld a yw Gorchmynion dosbarth defnydd cyfredol yn parhau i fod yn addas i'w diben. Er bod y Gorchmynion, yn gyffredinol, yn parhau i gyflawni'r swyddogaethau y'u sefydlwyd ar eu cyfer, daeth yr adroddiad i'r casgliad bod nifer o welliannau y gellid eu gwneud iddyn nhw - yn arbennig, wrth ddiwygio'r Gorchymyn dosbarth defnydd cyfunol a'r Gorchymyn datblygu a ganiateir. Un o'r newidiadau yr ydym ni'n bwriadu ei gyflwyno y flwyddyn nesaf fydd darparu mwy o fesurau diogelu i dafarndai. Nawr, bydd y cynigion yn ceisio sicrhau na chaiff unrhyw dafarn newid ei defnydd na chael ei dymchwel heb gael caniatâd cynllunio yn gyntaf. Ac mae hynny'n mynd i newid, oherwydd bydd yn golygu y bydd lefel uwch o graffu pan fyddai cynigion datblygu fel arall yn arwain at golli ased cymunedol yn barhaol, ac mae llawer o'n tafarndai yn asedau cymunedol pwysig iawn mewn trefi a phentrefi yng Nghymru. Ceir nifer o gynigion eraill sy'n deillio o'r gwaith a wnaed gan Brifysgol Gorllewin Lloegr. Byddwn yn eu dwyn ynghyd yn rhan o gydgyfnerthu ehangach o ddeddfwriaeth gynllunio, ac rydym ni'n bwriadu dod i lawr y Siambr y flwyddyn nesaf i wneud y newidiadau hynny i'r ddeddfwriaeth.
English: First Minister, we need to take great care with our most precious buildings. You may have heard that plans are now being considered - I don't expect you to comment on these, but plans are being considered for the development of the Howells store. And they're very interesting, in fairness. They deserve good examination. And, if we turn to Newman's great book on the buildings of Glamorgan, he says of the Howells addition by Percy Thomas in 1928, I quote: 'This is a brilliant exposition of American Beaux-Arts classicism.' And other writers have said it's a slice of Chicago in Cardiff. But a later addition swallowed up the Bethany Baptist chapel, and I note that this may now be released again. But the lesson here is that we need to adapt buildings so that they can be used in each generation, but to do it with great care, because what was done in the 1960s to Bethany chapel was not an example of best practice.
Welsh: Prif Weinidog, mae angen i ni fod yn ofalus iawn gyda'n hadeiladau mwyaf gwerthfawr. Efallai eich bod chi wedi clywed bod cynlluniau'n cael eu hystyried erbyn hyn - nid wyf i'n disgwyl i chi wneud sylwadau ar y rhain, ond mae cynlluniau'n cael eu hystyried ar gyfer datblygu siop Howells. Ac maen nhw'n ddiddorol iawn, a bod yn deg. Maen nhw'n haeddu cael eu harchwilio'n drylwyr. Ac, os trown ni at lyfr gwych Newman ar adeiladau Morgannwg, dywed am ychwanegiad Howells gan Percy Thomas yn 1928, a dyfynnaf: Mae hwn yn ddehongliad gwych o glasuriaeth Beaux-Arts Americanaidd. Ac mae awduron eraill wedi dweud ei bod yn sleisen o Chicago yng Nghaerdydd. Ond llyncodd ychwanegiad diweddarach gapel Bedyddwyr Bethany, a sylwaf y gallai hwn gael ei ryddhau eto nawr. Ond y wers yn y fan yma yw bod angen i ni addasu adeiladau fel y gellir eu defnyddio ym mhob cenhedlaeth, ond ei wneud gyda gofal mawr, oherwydd nid oedd yr hyn a wnaed yn y 1960au i gapel Bethany yn enghraifft o arfer gorau.